Напярэдадні Міжнароднага дня інвалідаў па традыцыі актавая зала гімназіі гасцінна прыняла дзяцей і моладзь, якія маюць асаблівасці развіцця. Госці трапілі ў казку, дзе з гарэзай Карлсанам, добрым Малышом і рухавай Фрэкен Бок гулялі ў гульні, адгадвалі загадкі, весяліліся ад душы. Адметна, што канцэрт, які быў арганізаваны для іх, складаўся з нумароў, падрыхтаваных выхаванцамі Цэнтра творчасці дзяцей і моладзі і наведвальнікамі аддзялення дзённага знаходжання для інвалідаў. І гэта яшчэ раз даказвае: не трэба складаць рук і падпарадкоўвацца выстаўленаму дыягназу, чалавек не заўсёды ведае ўласныя магчымасці, іх кола можна і трэба пашыраць.